Visit Site
Recommended byColombia
సోషల్ మీడియా యాక్టివ్ అయ్యాక ఎంత మంచి జరుగుతోందో.. అంత చెడూ జరుగుతోంది. సోషల్ మీడియాలో నిప్పు రాజేసి వదిలేస్తే ఇక మీడియా దాన్ని పట్టుకుని పెద్ద మంటగా మార్చేస్తుంది. ముఖ్యంగా సెలబ్రెటీల విషయంలో జరుగుతున్న దుష్ప్రచారాలు దారుణంగా ఉంటున్నాయి. కొందరు ప్రముఖుల్ని బతికుండగానే చంపేసి అభిమానుల్ని విస్మయానికి గురి చేస్తున్నారు కొందరు జనాలు. ఇప్పటికే చాలామంది సెలబ్రెటీల గురించి తప్పుడు ప్రచారం చేసిన ఆకతాయిలుతాజాగా.. మాజీ ప్రపంచ సుందరి ఐశ్వర్యారాయ్ ఆత్మహత్య చేసుకుందంటూ నిప్పురాజేసి వదిలేశారు.
'యే దిల్ హై ముష్కిల్' సినిమాలో రణబీర్ కపూర్&zwnj;తో ఐశ్వర్యారాయ్ రొమాన్స్ విషయంలో ఆమె కుటుంబం చాలా సీరియస్&zwnj;గా ఉందని.. ముఖ్యంగా జయా బచ్చన్ కోడలిపై అగ్గిమీద గుగ్గిలం అయిపోతున్నారని.. ఈ సినిమా విషయంలో కుటుంబం అభీష్టానికి వ్యతిరేకంగా ఐశ్వర్య నడుచుకుందని కొన్నాళ్ల కిందట పెద్ద ప్రచారం జరిగిన సంగతి తెలిసిందే. దీన్ని ఆధారంగా చేసకుని 'ఐశ్వర్య ఆత్మహత్య' అనే కథను పక్కా స్క్రీన్ ప్లేతో అల్లేసి సోషల్ మీడియాలో వదిలేశారు.
బచ్చన్ కుటుంబం నుంచి ఐశ్వర్యకు వేధింపులు ఎక్కువయ్యాయని, ఈ నేపథ్యంలో ఐశ్వర్య నిద్రమాత్రలు మింగి ఆత్మహత్య చేసుకుందని సోషల్ మీడియాలో ప్రచారం మొదలవడంతో నెటిజన్లు విస్మయానికి గురయ్యారు. ప్రపంచ వ్యాప్తంగా ఉన్న ఐశ్వర్య అభిమానులకు ఈ వార్తతో గుండె ఆగినంత పనిఅయ్యింది. ఈ వార్త నిజమో అబద్దమో తెలియక చాలా మంది అభిమానులు బాలీవుడ్ ప్రముఖులను కలిశారట. ఇలా అయోమయంలో ఉన్న అభిమానులకు ఐశ్వర్యరాయ్ సడన్&zwnj;గా కనిపించి ప్రచారానికి తెరదించింది. తన భర్త అభిషేక్&zwnj;తో కలిసి మనీష్ మల్హోత్రా ఫ్యాషన్ షోకు హాజరైంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.